Návrh
Uznesenie vlády Slovenskej republiky
č. ...
z ...

k materiálu návrh záverečného účtu verejnej správy Slovenskej republiky za rok 2008 

Číslo materiálu:	MF/015119/2009-312 	
Predkladateľ:	minister financií Slovenskej republiky 
 	
Vláda
A. 	schvaľuje 
 
A. 1. 	návrh záverečného účtu verejnej správy Slovenskej republiky za rok 2008, ktorý podľa predbežných údajov vykazuje v metodike ESA 95 príjmy 696 078,0 mil. Sk, výdavky 740 563,0 mil. Sk a schodok 44 485,0 mil. Sk; 

 
A. 2. 	podiel schodku verejnej správy na HDP za rok 2008, ktorý podľa predbežných údajov dosiahol 2,2 % hrubého domáceho produktu;  

 
A. 3. 	konsolidovaný dlh verejnej správy, ktorý podľa predbežných údajov k 31.12.2008 dosiahol 560 731,0 mil. Sk, čo predstavuje 27,6 % hrubého domáceho produktu v roku 2008; 

 
A. 4. 	návrh štátneho záverečného účtu Slovenskej republiky za rok 2008, podľa ktorého sa v štátnom rozpočte dosiahli príjmy 342 003,2 mil. Sk, výdavky 363 216,9 mil. Sk a schodok 21 213,7 mil. Sk; 

 
A. 5. 	návrh, aby schodok štátneho rozpočtu vykázaný v štátnom záverečnom účte SR za rok 2008 vo výške 21 213,7 mil. Sk bol uhradený príjmami z emitovaných štátnych dlhopisov vo výške 18 667,6 mil. Sk a prijatými úvermi vo výške 2 546,1 mil. Sk; 
 	
B. 	poveruje 
predseda vlády Slovenskej republiky 
B. 1. 	predložiť návrh štátneho záverečného účtu Slovenskej republiky za rok 2008 na schválenie a návrh záverečného účtu verejnej správy za rok 2008 na informáciu Národnej rade SR;  

minister financií Slovenskej republiky 
B. 2. 	uviesť návrh štátneho záverečného účtu Slovenskej republiky za rok 2008 v Národnej rade SR. 

Vykonajú: 	predseda vlády Slovenskej republiky,
minister financií Slovenskej republiky 	
Na vedomie: 	predseda  Národnej rady Slovenskej republiky,
guvernér Národnej banky Slovenska,
predseda Najvyššieho kontrolného úradu Slovenskej republiky,
prezident Konfederácie odborových zväzov Slovenskej republiky,
predseda Združenia miest a obcí Slovenska